Page:Medical jurisprudence (IA medicaljurisprud03pari).pdf/372



Dated A. D. 1670.

"Gilbertus providentia divina Cantuariensis Archiepiscopus totius Angliæ Primas et Metropolitanus, dilecto nobis in Christo Gulielmo Lilly in Medicinis professori, salutem, gratiam, et benedictionem. Cum ex fide digna relatione acceperimus te in arte, sive facultate medicinæ per non modicum tempus versatum fuisse, multisque de salute et sanitate corporis verè desperatis (Deo omnipotente adjuvante) subvenisse, eosque sanasse, nec non in arte predicta multorum peritorum laudabili testimonio pro experientia, fidelitate, diligentia et industria circa curas quas susceperis, peragendas in hujusmodi arte Medicinæ merito commendatum esse, ad practicandum igitur, et exercendum dictam artem Medicinæ in et per totam Provinciam nostram Cant: (Civitate Lond' et circuitu septem millarum eidem prox' adjacen' tantummodo exceptis,) ex causis prædictis et aliis nos in hoc per te juste moventibus, præstito primitus per te juramento de agnoscendo Regium supremam potestatem in causis ecclesiasticis et temporalibus ac de renunciando, refutando, et recusando omni, et omni modo jurisdictioni, Potestati, Authontati, et Superioritati, foraneis juxta vim formam et effectum Statui Parlamenti hujus inclyti regni Angliæ liceat et non aliter neque alio modo te admittimus, et approbamus tibique licentiam et facultatem nostras in hac parte, Tenore præsentium quamdiu te bene et laudabiliter gesseris benignè concedimus et elargimur. In cujus rei testimorium sigillum (quo in hac parte utimur)